smcproject/ml-wiki-sentences huggingface dataset:
↑ Motorola Android 6.0 marshmallow update device list / ↑ ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) പുറത്തേക്കുള്ള കണ്ണികൾ www.motorola.com/us/products/moto-g Archived 2016-11-08 at the Wayback Machine .
— official Moto G site
മോട്ടോറോള മോബിലിറ്റി
അമേരിക്ക ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര ടെലിക്കമ്മ്യൂണിക്കേഷൻ ഉപകരണ നിർമ്മാണ കമ്പനി ആണ് മോട്ടോറോള മോബിലിറ്റി .
മോട്ടോറോള, ഇൻകോർപ്പറേഷന്റെ സെല്ലുലാർ ഫോൺ വിഭാഗം ആയിരുന്ന പേർസണൽ കമ്യൂണികേഷൻ സെക്ടർ ആണ് പിന്നീട് മോട്ടോറോള മോബിലിറ്റിയായി മാറിയത്.
അടിസ്ഥാന സൗകര്യങ്ങളുള്ള മൊബൈലുകൾ, ഗൂഗ്ളിന്റെ ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന സ്മാർട്ട് ഫോണുകൾ , ടാബ്‌ലെറ്റ് കമ്പ്യൂട്ടറുകൾ , കേബിൾ മോഡം , സെറ്റ്-ടോപ് ബോക്സ് , ഉപഗ്രഹ ടെലിവിഷൻ എന്നിവയുടെ നിർമ്മാണത്തിൽ ആയിരുന്നു ആദ്യകാലങ്ങളിൽ ശ്രദ്ധയൂന്നിയിരുന്നത്.
2011 -നു മോട്ടോറോള, ഇൻകോർപ്പറേഷൻ പിളർന്നതിനു  ശേഷം, മൊബൈൽ ഫോൺ നിർമ്മാണ വിഭാഗവും, സെറ്റ്-ടോപ്‌ ബോക്സ്‌ നിർമ്മാണ വിഭാഗവും ലയിച്ച് മോട്ടോറോള മോബിലിറ്റി എന്ന പേരിൽ പുതിയൊരു കമ്പനി ആവുകയായിരുന്നു.
പിളർപ്പിനു ശേഷം അധികം വൈകാതെ 2011 ഓഗസ്റ്റ്‌ -നു മോട്ടോറോള മോബിലിറ്റിയെ ഗൂഗിൾ ഏറ്റെടുത്തിരുന്നെങ്കിലും, 2014 ജനുവരിയിൽ ചൈനീസ് കമ്പനി ആയ ലെനോവോക്ക് യു.എസ് $2.91 ബില്ല്യൺ -നുവിൽക്കുകയായിരുന്നു.
2014 ഒക്ടോബർ 30 -നു  മോട്ടോറോള മോബിലിറ്റിയെ ലെനോവോ പൂർണ്ണമായും സ്വന്തമാക്കി.
ഉൽപ്പന്നങ്ങൾ
റേസർ
മോട്ടോറോള പുറത്തിറക്കിയ ഹാൻഡ്‌സെറ്റ് മാതൃക ആണ് റേസർ .
2004 -ന്റെ പകുതിയോടെ ആദ്യ പതിപ്പായ റേസർ വി3 പുറത്തിറക്കി.
ഇത് ആന്നുവരെ ഇറങ്ങിയ മൊബൈൽ ഫോണ്കളിൽ വെച്ച് ഒരു പുതുമോടി ആയിരുന്നു.
50 ദശലക്ഷം യുണിറ്റുകൾ വിറ്റഴിച്ച റേസർ വി3 -ക്കുപുറമേ റേസർ വി3 സി , റേസർ വി3 ഐ , റേസർ വി 3 എക്സ് , റേസർ വി3 എക്സ് എക്സ് , റേസർ മാക്സ് വി6 എന്നിങ്ങനെ തുടർച്ചയായി പതിപ്പുകൾ വിപണിയിൽ എത്തിച്ച മോട്ടോറോള നാല് വർഷം കൊണ്ട് ലോകത്താകമാനം 130 ദശലക്ഷം റേസർ യുണിറ്റുകൾ വിറ്റഴിച്ചു.
ഡ്രോയിഡ്
നിലവിൽ ഉണ്ടായിരുന്ന പ്രപ്റൈറ്റെറി ഓപ്പറേറ്റിങ്‌ സിസ്റ്റം മാറ്റി പകരം ഗൂഗിളിന്റെ ആൻഡ്രോയ്ഡ് ഓപ്പറേറ്റിങ്‌ സിസ്റ്റത്തിൽ പ്രവർത്തിക്കുന്ന ഡ്രോയിഡ് എന്ന സ്മാർട്ട് ഫോൺ 2009 നവംബറിൽ പുറത്തിറക്കി.
ശേഷം ഡ്രോയിഡ് എക്സ് , ഡ്രോയിഡ് 2 എന്നീ പതിപ്പുകൾ വിപണിയിൽ എത്തി.
ആറ്റ്രിക്സ് ജി, മോട്ടോറോള ക്സൂം
2011 ഫെബ്രുവരി 22 -നു പുറത്തിറക്കിയ അറ്റ്രിക്സ് 4G , ലോകത്തിലെ ആദ്യ ഡ്യുവൽ-കോർ പ്രൊസസ്സറും 1 ഗിഗാബൈറ്റ് റാൻഡം ആക്സസ് മെമ്മറിയും ഉള്ള സ്മാർട്ട് ഫോൺ ആയിരുന്നു.
മൂന്ന് ദിവസങ്ങൾക് ശേഷം, ഫെബ്രുവരി 24 -നു ലോകത്തിലെ ആദ്യത്തെ ആൻഡ്രോയ്ഡ് 3.0 -ൽ പ്രവർത്തിക്കുന്ന മോട്ടോറോള ക്സൂം എന്നൊരു ടാബ്‌ലെറ്റ് കമ്പ്യൂട്ടറും കമ്പനി പുറത്തിറക്കി.
ഡ്രോയിഡ് റേസർ
2011 രണ്ടാം പകുതിയോടെ, ഡ്രോയിഡ് റേസർ എന്നൊരു സ്മാർട്ട്ഫോണും ആയി വിപണിയിൽ പുതുമകൾ എത്തിച്ചു.
ആ സമയത്തെ എറ്റവും കനം കുറഞ്ഞ സ്മാർട്ട് ഫോൺ ആയിരുന്ന ഡ്രോയിഡ് റേസറിന് 7.1 എം.എം കനമേ ഉണ്ടായിരുന്നുള്ളു.
കൂടാതെ ഗോറില്ല ഗ്ലാസ്സും ഉൾപ്പെടുത്തിയിട്ടുണ്ട്.
മോട്ടോ എക്സ്
2013 ഓഗസ്റ്റ്‌ -ൽ അമേരിക്കൻ ഐക്യനാടുകളിലും , കാനഡയിലും വില്പനയ്ക്കെത്തിയ മോട്ടോ എക്സ് ജനശ്രദ്ധ പിടിച്ചു പറ്റിയ ഒരു പ്രീമിയം സ്മാർട്ട് ഫോൺ ആയിരുന്നു.
അവലംബം പുറം കണ്ണികൾ ഔദ്യോഗിക വെബ്സൈറ്റ് ( Mobile )
മോട്ടിഫ്-ഇൻഡക്സ് ഓഫ് ഫോക്ക്-ലിറ്ററേച്ചർ ഇംഗ്ലീഷ് വിലാസം https://ml.wikipedia.org/wiki/Motif-Index_of_Folk-Literature
അമേരിക്കൻ ഫോക്ക്‌ലോറിസ്റ്റായ സ്റ്റിത്ത് തോംസൺ (1932-1936, പുതുക്കിയതും വിപുലീകരിച്ചതും 1955-1958) ആയി രചിച്ച നാടോടിക്കഥകളുടെ ഗ്രാനുലാർ ഘടകങ്ങളുടെ മോട്ടിഫുകളുടെ ആറ് വാല്യങ്ങളുടെ കാറ്റലോഗാണ് മോട്ടിഫ്-ഇൻഡക്സ് ഓഫ് ഫോക്ക്-ലിറ്ററേച്ചർ .
പലപ്പോഴും തോംസണിന്റെ മോട്ടിഫ്-ഇൻഡക്സ് എന്ന് വിളിക്കപ്പെടുന്ന ഈ കാറ്റലോഗ് ഫോക്ക്‌ലോർ പഠനങ്ങളിൽ വ്യാപകമായി ഉപയോഗിച്ചുവരുന്നു.
ഇവിടെ ഫോക്ക്‌ലോറിസ്റ്റുകൾ ഇത് സാധാരണയായി ഫോക്ക്‌ടെയിൽ തരം വിശകലനത്തിനായി ഉപയോഗിക്കുന്ന ആർനെ-തോംസൺ-ഉതർ ഇൻഡക്‌സുമായി ചേർത്ത് ഉപയോഗിക്കുന്നു.
സ്റ്റാൻഡേർഡ് ടൂളുകളായി
മോട്ടിഫ്-ഇൻഡക്സും AT അല്ലെങ്കിൽ ATU സൂചികകളും നാടോടിക്കഥകളുടെ പഠനത്തിലെ സ്റ്റാൻഡേർഡ് ടൂളുകളായി കണക്കാക്കപ്പെടുന്നു.
ഉദാഹരണത്തിന്, ഫോക്‌ലോറിസ്റ്റായ മേരി ബെത്ത് സ്റ്റെയ്‌ൻ പറയുന്നു.
"തോംസന്റെ ആറ് വാല്യങ്ങളുള്ള നാടോടി-സാഹിത്യത്തിന്റെ മോട്ടിഫ്-ഇൻഡക്‌സ്, അത് ക്രോസ്-ഇൻഡക്‌സ് ചെയ്‌തിരിക്കുന്നു. നാടോടി കഥകളുടെ തരങ്ങൾ താരതമ്യേന നാടോടി കഥയുടെ ഏറ്റവും പ്രധാനപ്പെട്ട റഫറൻസ് കൃതിയും ഗവേഷണ ഉപകരണവുമാണ്. ഒരു തുറന്ന വിമർശകനായിരുന്ന അലൻ ഡണ്ടസും പ്രയോഗത്തെ താരതമ്യ പഠനങ്ങളിൽ ഒതുക്കാതെ കാര്യമായി ഇതുതന്നെ പറഞ്ഞു: "പ്രൊഫഷണൽ ഫോക്ക്‌ലോറിസ്റ്റിന്റെ വിശകലനത്തിനുള്ള സഹായങ്ങളുടെ ശേഖരത്തിലെ ഏറ്റവും മൂല്യവത്തായ രണ്ട് ടൂളുകളാണ് [പട്ടികകൾ] സൂചിക" .
രണ്ട് സൂചികകളുടെയും സംക്ഷിപ്ത രൂപരേഖകൾ തോംസന്റെ ദി ഫോക്‌ടേലിൽ (1946) കാണപ്പെടുന്നു.
സൂചികയുടെ പശ്ചാത്തലത്തിൽ, തോംപ്‌സൺ മോട്ടിഫിനെ ഇനിപ്പറയുന്ന രീതിയിൽ നിർവചിച്ചു: "പാരമ്പര്യത്തിൽ നിലനിൽക്കാൻ ശക്തിയുള്ള ഒരു കഥയിലെ ഏറ്റവും ചെറിയ ഘടകമാണ് ഒരു മോട്ടിഫ്. ഈ ശക്തി ലഭിക്കണമെങ്കിൽ അതിന് അസാധാരണവും ശ്രദ്ധേയവുമായ എന്തെങ്കിലും ഉണ്ടായിരിക്കണം".
എന്നാൽ മോട്ടിഫ്-ഇൻഡക്സിൽ തന്നെ, തോംസൺ കൂടുതൽ "ജാഗ്രതയുള്ള" ഒരു നിർവചനവും നൽകിയിട്ടുണ്ട്: ഒരു പരമ്പരാഗത വിവരണം ഉണ്ടാക്കുന്നതെന്തും ...
മോട്ടിഫ് എന്ന പദം ഉപയോഗിക്കുമ്പോൾ, അത് എല്ലായ്പ്പോഴും ഒരു വളരെ അയഞ്ഞ അർത്ഥം, കൂടാതെ ആഖ്യാന ഘടനയുടെ ഏതെങ്കിലും ഘടകങ്ങൾ ഉൾപ്പെടുത്തി നിർമ്മിച്ചതാണ്".
മോട്ടിഫ് എന്ന നാമത്തിന്റെ ഈ ഉപയോഗം നാടോടിക്കഥകളുടെ പഠനമേഖലയിൽ സവിശേഷമാണ്.
ഓക്‌സ്‌ഫോർഡ് ഇംഗ്ലീഷ് നിഘണ്ടു പ്രകാരം, സാഹിത്യ നിരൂപണത്തിനുള്ള നിർവചനത്തിൽ (“മോട്ടിഫ്,” def. 3a) എന്ന നാമപദത്തിന്റെ ഫോക്ലോറിസ്റ്റിക് ഉപയോഗം സംഗ്രഹിച്ചിട്ടില്ല, എന്നാൽ ഈ നിർവചനത്തിന്റെ അതിന്റേതായ പ്രത്യേക അർത്ഥം അർഹിക്കുന്നു (“മോട്ടിഫ്,” def. 3b ).
അതുപോലെ, സാംസ്കാരിക നരവംശശാസ്ത്രത്തിൽ സംയുക്ത നാമം മോട്ടിഫ് സൂചിക "സാധാരണ രൂപങ്ങളുടെ ഒരു സൂചിക, esp. നാടോടി കഥകളിൽ കാണപ്പെടുന്നവ" എന്ന് സൂചിപ്പിക്കാൻ ഉപയോഗിക്കുന്നു.
അവലംബം Citations ഗ്രന്ഥസൂചിക Benson, Stephen.
Cycles of Influence: Fiction, Folktale, Theory .
Wayne State University Press ISBN 9780814339091 Dundes, Alan .
"The Motif-Index and the Tale Type Index: A Critique."
Journal of Folklore Research 34(3): 195–202.
JSTOR 3814885 Stein, Mary Beth.
" Aarne-Thompson index " in Jack Zipes (editor) The Oxford Companion to Fairy Tales .
ISBN 9780199689828 Thompson, Stith.
A Folklorist's Progress: Reflections of a Scholar's Life .
Indiana University Press .
ISBN 9781879407091 Thompson, Stith.
1977 [1946].
ISBN 9780520035379 Uther, Hans-Jörg.
"The Types of International Folktales: A Classification and Bibliography. Based on the system of Antti Aarne and Stith Thompson".
FF Communications , no. 284–286.
Helsinki: Suomalainen Tiedeakatemia.
Three volumes.
I. പുറംകണ്ണികൾ Digital copy via HathiTrust
മോട്ടു പശു ഇംഗ്ലീഷ് വിലാസം https://ml.wikipedia.org/wiki/Motu_cattle
ഒറീസയിലെ മൽക്കംഗിരി ജില്ലയിലെ  പ്രദേശമായ മോട്ടു പ്രദേശങ്ങളിൽ കാണപ്പെടുന്ന നാടൻ പശു ഇനങ്ങളിൽ ഒന്നാണ്  മോട്ടു.
ഇവ കുള്ളൻ പശുക്കളാണ്.
മലയോര പ്രദേശങ്ങളിലും തീര പ്രദേശങ്ങളിലും ഉഴവ് ആവശ്യത്തിനായി ഉപയോഗിക്കുന്നു.
മൽക്കംഗിരി ജില്ലയുടെ തെക്ക് ഭാഗവും ഛത്തീസ്ഗഢിന്റെയും ആന്ധ്രാപ്രദേശിന്റെയും തൊട്ടടുത്ത പ്രദേശവും ഉൾപ്പെടുന്നതാണ് ഇവയുടെ പ്രജനനം.
ഒറീസയിലെ മൽകാൻഗിരി ജില്ലയിലെ മോട്ടു, കാളിമേല, പോഡിയ, മൽക്കംഗിരി പ്രദേശങ്ങളിൽ ഈ വിഭാഗം  കൂടുതലായി  കാണപ്പെടുന്നു.
മറ്റ് പ്രത്യേകതകൾ
ഹരിയാനയിലെ കർണാൽ ആസ്ഥാനമായുള്ള നാഷണൽ ബ്യൂറോ ഓഫ് അനിമൽ ജെനിറ്റിക് റിസോഴ്‌സസ് (National Bureau of Animal Genetic Resources) ബ്രീഡ് രജിസ്ട്രേഷൻ കമ്മിറ്റി, ഇന്ത്യയിലെ തനി നാടൻപശുക്കളുടെ വിഭാഗത്തിൽ ഉൾപ്പെടുത്തി രജിസ്റ്റർ ചെയ്തിട്ടുള്ള 43 ഇനം പശുക്കളിൽ ഒന്നാണ് ഈ വിഭാഗം.
ഉയർന്ന ഗുണനിലവാരമുള്ള പോഷകങ്ങൾ മോട്ടു പശുക്കളുടെ പാലിൽ കാണപ്പെടുന്നു.
തൊലിയുടെ  നിറം പ്രധാനമായും തവിട്ട്, ചുവപ്പ്, ചാരനിറം എന്നിവയാണ്.
വെളുത്ത നിറമുള്ളവയും ഉണ്ട്.
കൊമ്പുകൾ  വൃത്താകൃതിയിൽ   മുകളിലേയ്ക്ക് വളഞ്ഞും കാണപ്പെടുന്നു.
ചെറുതെങ്കിലും ആരോഗ്യമുള്ളതും പ്രതിരോധ ശേഷി കൂടിയതും ആയ ഇനങ്ങളാണ് ഇവ.
പാലുത്പാദനം
പാലുത്പാദനം തുച്ഛമാണ്, ഒരു കറവക്കാലത്ത്  100 മുതൽ 140 കിലോഗ്രാം വരെ മാത്രമാണ്.
അതുകൊണ്ട് കുഞ്ഞിനു കൊടുക്കാൻ മാത്രമേ തികയൂ.
4.8 മുതൽ 5.3 ശതമാനം വരെ കൊഴുപ്പ് അടങ്ങിയിരിക്കുന്നു..
പരാമർശങ്ങൾ ↑ https://www.dairyknowledge.in/article/motu ↑ http://14.139.252.116/agris/bridDescription.aspx%5Bപ്രവർത്തിക്കാത്ത+കണ്ണി%5D പുറംകണ്ണികൾ
മോട്ടോറോള ഇംഗ്ലീഷ് വിലാസം https://ml.wikipedia.org/wiki/Motorola
അമേരിക്ക ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര ടെലിക്കമ്മ്യൂണിക്കേഷൻ കമ്പനി ആണ് മോട്ടോറോള ഇൻകോർപ്പറേഷൻ.
2007 മുതൽ 2009 വരെ നേരിട്ട വൻ സാമ്പത്തിക നഷ്ടത്തെ തുടർന്ന്, 2011 ജനുവരി 4 -നു ഈ കമ്പനി മോട്ടോറോള മോബിലിറ്റി , ‎മോട്ടോറോള സൊല്യൂഷൻസ് എന്നിങ്ങനെ  രണ്ടു സ്വതന്ത്ര കമ്പനികളായി പിളർന്നു.
മോട്ടോറോളയുടെ വയർലെസ്സ് ടെലിഫോണുകൾ നിർമ്മിക്കുന്ന വിഭാഗം സെല്ലുലാർ ഫൊണുകളുടെ  അഗ്രഗാമിയാണ്.
പേർസണൽ കമ്യൂണികേഷൻ സെക്ടർ എന്നാണ് മുൻകാലങ്ങളിൽ ഇത് അറിയപെട്ടിരുന്നത്.
1989 -ൽ പുറത്തിറക്കിയ മൈക്രോജാക് , 1996 -ൽ പുറത്തിറക്കിയ സ്റ്റാർജാക് എന്നീ സെല്ലുലാർ  ഫോണുകൾ വൻ വിജയമായിരുന്നു .
ഏതാണ്ട് 60 ദശലക്ഷം സ്റ്റാർജാക് ഫോണുകൾ വിറ്റുപോയി.
സമീപകാലത്ത് ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിൽ അധിഷ്‌ഠിതമായ സ്മാർട്ട്ഫോണുകളിൽ ശ്രദ്ധയൂന്നിയ  മോട്ടോറോള, 2009 നവംബർ 26 -നു ആൻഡ്രോയ്ഡ് 2.0 -ൽ പ്രവർത്തിക്കുന്ന മോട്ടോറോള ഡ്രോയിഡ് എന്ന ഒരു ഹാൻഡ്‌സെറ്റ് വിപണിയിൽ എത്തിച്ചു.
2011 ഓഗസ്റ്റ്‌ 15 -നു ഗൂഗിൾ , യു.എസ് $12.5 ബില്ല്യൺ -നു മോട്ടോറോള മോബിലിറ്റി യെ ഏറ്റെടുക്കും എന്ന് പ്രഖ്യാപിച്ചിരുന്നു.
എന്നാൽ, 2012 മെയ്‌ 22 -നു ഗൂഗിൾ സി.ഇ.
ഒ ലാറി പേജ് നടത്തിയ പ്രസ്താവനയിൽ മോട്ടോറോള മോബിലിറ്റിയെ ഏറ്റെടുക്കാനുള്ള നീക്കം അവസാനിപ്പിക്കുന്നതായി അറിയിച്ചു; അതിനുശേഷം 2014 ജനുവരി 29 -നു ലാറി പേജ് നടത്തിയ ഔദ്യോഗിക പ്രസ്താവനയിൽ  മോട്ടോറോള മോബിലിറ്റിയെ ചൈനീസ് കമ്പനി ആയ ലെനോവോ , യു.എസ് $2.91 ബില്ല്യൺ-നു ഏറ്റെടുക്കും എന്നും വ്യക്തമാക്കി.
ചിക്കാഗോയിലെ ഇല്ലിനോയ്സിൽ ഗാൽവിൻ മന്യുഫാക്ചറിംഗ് കോർപറേഷൻ എന്ന പേരിൽ 1928 -ൽ ആണ് മോട്ടോറോള ഇൻകോർപറേഷൻ പ്രവർത്തനം ആരംഭിക്കുന്നത്.
1930 -ൽ ഗാൽവിൻ മന്യുഫാക്ചറിംഗ് കോർപറേഷൻ ലോകത്തിലെ എറ്റവും ഗംഭീരമായി വിറ്റഴിക്കപ്പെട്ട കാർ റേഡിയോ ആയ മോട്ടോറോള റേഡിയോ വിപണിയിലെത്തിച്ചു.
1930 -ൽ മോട്ടോറോള എന്ന പേരും വ്യാപാര മുദ്രയും സ്വീകരിക്കപെട്ടു.
മോട്ടോറോളയുടെ ഉത്പന്നങ്ങൾ ഒട്ടുമിക്കതും വിക്ഷേപിണീയന്ത്രവിദ്യയെ അടിസ്ഥാനമാക്കിയുള്ളവ ആയിരുന്നു.
1940 -ൽ ലോകത്തിലെ ആദ്യ വാക്കീ-ടോക്കീ നിർമിച്ചത് മോട്ടോറോളയാണ്.
രണ്ടാം ലോക മഹായുദ്ധ കാലത്ത് കയ്യിൽ കൊണ്ട്നടക്കാവുന്ന എ എം എസ്സി ആർ-536 റേഡിയോ നിർമ്മിച്ച മോട്ടോറോള, അമേരിക്കൻ ഐക്യനാടുകളിൽ യുദ്ധ സാമഗ്രികളുടെ നിർമ്മാണ മേഖലയിൽ 94 -ആം സ്ഥാനത്തായിരുന്നു.
1973 -ൽ മാർട്ടിൻ കൂപ്പറിന്റെ  നേതൃത്തത്തിൽ ലോകത്തിലെ ആദ്യത്തെ കൊണ്ടുനടക്കാവുന്ന
മൊബൈൽഫോൺ നിർമിച്ചതു  മോട്ടോറോളയാണ്.
അവലംബം Notes
മോട്ടറോള മൈക്രൊടാക് Motorola MicroTAC 9800X; ഏകദേശം ഒരു ദശാബ്ദത്തിലേറെയായി നിർമ്മിച്ച നിരവധി മൈക്രോടാക് മോഡലുകളിൽ ആദ്യത്തേത്.
1989-ൽ അനലോഗ് പതിപ്പായി ആദ്യമായി നിർമ്മിച്ച ഒരു സെല്ലുലാർ ഫോണാണ് മോട്ടറോള MicroTAC .
GSM-അനുയോജ്യവും TDMA/ഡ്യുവൽ-മോഡ് പതിപ്പുകളും 1994-ൽ അവതരിപ്പിച്ചു.
മൈക്രോടാക് ഒരു പുതിയ "ഫ്ലിപ്പ്" ഡിസൈൻ അവതരിപ്പിച്ചു, അവിടെ "മൗത്ത്പീസ്" കീപാഡിന് മുകളിലൂടെ മടക്കിവെച്ചിരുന്നു, എന്നിരുന്നാലും പിന്നീട് നിർമ്മാണത്തിൽ "മൗത്ത്പീസ്" യഥാർത്ഥത്തിൽ ഫോണിന്റെ അടിഭാഗത്ത് റിംഗറിനൊപ്പം ഉണ്ടായിരുന്നു.
ഇത് നിലവാരം സ്ഥാപിക്കുകയും ആധുനിക ഫ്ലിപ്പ് ഫോണുകളുടെ മാതൃകയായി മാറുകയും ചെയ്തു.
അതിന്റെ മുൻഗാമിയായ മോട്ടറോള ഡൈനാടാക് ആയിരുന്നു, അതിന്റെ പിൻഗാമിയായി 1996-ൽ മോട്ടറോള സ്റ്റാർടാക് വന്നു.
"TAC" എന്നത് മൂന്ന് മോഡലുകളിലും "ടോട്ടൽ ഏരിയ കവറേജ്" എന്നതിന്റെ ചുരുക്കമായിരുന്നു.
മോട്ടി ഇംഗ്ലീഷ് വിലാസം https://ml.wikipedia.org/wiki/Motty മോട്ടിയും അമ്മയും
ആഫ്രിക്കൻ ആനയുടേയും ഏഷ്യൻ ആനയുടേയും സങ്കരയിനമായി പിറന്ന ഒരേ ഒരു ആനയാണ് മോട്ടി .
ഈ കൊമ്പനാന 1978 ജൂലൈ 11ന് ഇംഗ്ലണ്ടിലെ ചെഷയറിലുള്ള ചെസ്റ്റർ മൃഗശാലയിൽ വച്ച് ഷേബ എന്ന ഏഷ്യൻ പിടിയാനയ്ക്കും ജമ്പോലിനോ ("കുമിളകൾ") എന്ന ആഫ്രിക്കൻ കൊമ്പനാനയ്ക്കും ഉണ്ടായ കുട്ടിയാണ്.
ജനിച്ച് പന്ത്രണ്ട് ദിവസത്തിനുശേഷം ഈ ആന ചെരിഞ്ഞു.
വിവിധ വർഗ്ഗങ്ങ‍ളിലുള്ള ആനകൾ തമ്മിൽ സാധാരണ ഇണ ചേരാറില്ല.
ചെസ്റ്റെർ മൃഗശാലയിലെ ഈ ഏഷ്യൻ പിടിയാനയും ആഫ്രിക്കൻ ആനയും പല തവണ ഇണ ചേർന്നെങ്കിലും ഒരു ഗർഭധാരണം അസാധ്യമാണെന്നാണ് ആദ്യം കരുതിയിരുന്നത്.
മോട്ടിയുടെ കവിൾ, ചെവികൾ (നീളത്തിലും കൂർത്തതും), കാലുകൾ (മെലിഞ്ഞതും നീളമുള്ളതും) എന്നിവ ആഫ്രിക്കൻ ആനകളുടേതുപോലെയും, നഖങ്ങൾ (5 മുന്നിലും, 4 പിന്നിലും) അറ്റത്ത് ഒറ്റ വിരൽ ഉള്ള തുമ്പിക്കൈ എന്നിവ ഏഷ്യൻ ആനകളുടേത് പോലെയും ആയിരുന്നു.
ധാരാളം മടക്കുകൾ ഉള്ള തുമ്പിക്കൈ ആഫ്രിക്കൻ ആനകളുടേത് പോലെയായിരുന്നു.
നെറ്റി ചെരിഞ്ഞ് ഒറ്റ മുഴയും പിന്നിൽ രണ്ട് ചെറിയ മുഴകളും ആയി രണ്ട് വർഗ്ഗങ്ങളിൽ നിന്നും വ്യത്യസ്തനായിരുന്നു.
ശരീരം ആഫ്രിക്കൻ ആനകളുടേത് പോലെയായിരുന്നെങ്കിലും ഏഷ്യൻ ആനകളുടേതുപോലെയുള്ള മുതുകും ആഫ്രിക്കൻ ആനകളുടേത് പോലെ പിന്നിൽ ഒരു കൂനും ഉണ്ടായിരുന്നു.
വളരെ ശ്രദ്ധയോടെ പരിചരിച്ചിരുന്നെങ്കിലും പൊക്കിളിലെ അണുബാധ മൂലം ജനിച്ച് പന്ത്രണ്ട് ദിവസം കഴിഞ്ഞപ്പോഴേക്കും മോട്ടി മരണമടഞ്ഞു.
പോസ്റ്റ്മോർട്ടം റിപ്പോർട്ട് പറയുന്നത് മരണകാരണം കുടൽ ജീർണനം ( necrotic-enterocolitis ), ഇ.
കോളി അതീവ അണുബാധ ( E. coli septicaemia) എന്നിവ കാരണമാണെന്നാണ്.
ലണ്ടനിലെ നാച്ചുറൽ ഹിസ്റ്ററി മ്യൂസിയത്തിൽ ഈ ആനയെ ഇപ്പോഴും സ്റ്റഫ് ചെയ്ത് സൂക്ഷിച്ച് വച്ചിട്ടുണ്ട്.
മറ്റ് സങ്കരയിനം ആനകൾ
മൂന്ന് സങ്കരയിനം ആനകൾ കൂടി മൃഗശാലകളിലും സർക്കസ്സുകളിലും ജനിച്ചതായി കിംവദന്തി കേട്ടിട്ടുണ്ടെങ്കിലും ഇവ വിരൂപികളായി ജനിച്ചുവെന്നും അധികകാലം ജീവിച്ചിരുന്നില്ലെന്നും പറയപ്പെടുന്നു.
ജീവശാസ്ത്രവർഗ്ഗീകരണം
ഏഷ്യൻ ആനകളും ( Elephas maximus ) ആഫ്രിക്കൻ ആനകളും ( Loxodonta africana ) രണ്ട് ഗണത്തിൽ പെടുമെങ്കിലും ഇവയുടെ ക്രോമോസോമുകളുടെ എണ്ണം തുല്യമാണ്.
അതിനാൽ ഇവയുടെ സങ്കരയിനം പിന്നീടിതുവരെ ഉണ്ടായിട്ടില്ലെങ്കിലും ഉണ്ടാകാൻ സാധ്യതയുണ്ടെന്ന് കരുതപ്പെടുന്നു.
പുറത്തേക്കുള്ള കണ്ണികൾ മോട്ടിയുടെ ചിത്രവും മറ്റു വിവരങ്ങളും അവലംബം ↑ http://www.elephant.se/database2.php?elephant_id=1593
മോട്ടി ബാഗ് കൊട്ടാരം ഇംഗ്ലീഷ് വിലാസം https://ml.wikipedia.org/wiki/Moti_Bagh_Palace മോട്ടിബാഗ് കൊട്ടാരം പട്ട്യാലയിലെ പുതിയ മോട്ടി ബാഗ് കൊട്ടാരം
ലോകത്തെ തന്നെ ഏറ്റവും വലിപ്പമുള്ള താമസസ്ഥലമെന്ന രീതിയിൽ പണികഴിപ്പിച്ചിട്ടുള്ള ഒരു കൊട്ടാരമാണ് മോട്ടി ബാഗ് കൊട്ടാരം (Moti Bagh Palace) ( പഞ്ചാബി : ਮੋਤੀ ਬਾਗ਼ ਮਹਲ .
1940 -കളുടെ അവസാനം വരെ പാട്ട്യാല രാജകുടുംബത്തിന്റെ ഔദ്യോഗിക വസതിയായിരുന്നു ഇത്.
The old quarters were built in 1840s byഇതിന്റെ പഴയഭാഗം പട്ട്യാല മഹാരാജാവ് 1940 -കളിൽ ആണ് ഇത് പണികഴിപ്പിച്ചത്.
മഹാരാജ ഭൂപീന്ദർ സിംഗിന്റെ കാലത്ത് 1920 -കളിൽ സർ ഗംഗാ റാമിന്റെ നേതൃത്വത്തിൽ ഇതു വികസിപ്പിച്ചു.
സ്വാതന്ത്ര്യത്തിനു ശേഷം ഇന്ത്യൻ സർക്കാർ ഈ കൊട്ടാരം ഏറ്റെടുക്കുകയും അതൊരു മ്യൂസിയവും മറ്റു സ്ഥാപനങ്ങളും ആക്കി മാറ്റുകയും ചെയ്തു.
ദേശീയ സ്പോർട്സ് ഇൻസ്റ്റിറ്റ്യൂട്ട് (NIS), പട്ട്യാല ഇപ്പോൾ ഇതിന്റെ കിഴക്കുഭാഗത്ത് പ്രവർത്തിക്കുന്നു.
ഇവിടെയാണ് വർഷംതോറും പാട്ട്യാല ഹെറിടേജ് ഫെസ്റ്റിവൽ നടക്കുന്നത്.
പുതിയ മോട്ടിബാഗ് കൊട്ടാരത്തിലാണ് പട്ട്യാല മഹാരാജാവ് ക്യാപ്റ്റൻ അമരിന്ദർ സിംഗ് താമസിക്കുന്നത്.
ചിത്രശാല മഹാരാജ യാദവിന്ദ്ര സിംഗിന്റെ പ്രതിമ പട്ട്യാലയിലെ പുതിയ മോട്ടിബാഗ് കൊട്ടാരത്തിലുള്ള ഒരു ചിത്രം പട്ട്യാലയിലെ പുതിയ മോട്ടിബാഗ് കൊട്ടാരത്തിലുള്ള ഒരു ചിത്രം പട്ട്യാലയിലെ പുതിയ മോട്ടിബാഗ് കൊട്ടാരത്തിലുള്ള ഒരു ചിത്രം പട്ട്യാലയിലെ പുതിയ മോട്ടിബാഗ് കൊട്ടാരത്തിലുള്ള ഒരു ചിത്രം പട്ട്യാലയിലെ പുതിയ മോട്ടിബാഗ് കൊട്ടാരത്തിലുള്ള ഒരു ചിത്രം അവലംബം ↑
ഈ എന്ന ലേഖനം about a palace in India ഒരു stub ആണ്.
ഈ എന്ന ലേഖനം related to a museum in India ഒരു stub ആണ്.
മലയാള സാഹിത്യവിമർശനം
സുകുമാർ അഴീക്കോട് രചിച്ച ഗ്രന്ഥമാണ് മലയാള സാഹിത്യവിമർശനം .
1984-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
മലയാളം അച്ചടിയുടെ ചരിത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
1576 -ൽ സ്പെയിൻകാരനായ ജോൺ ഗൊൺസാൽവസ് കൊച്ചിയിൽ ഒരു അച്ചടി ശാല സ്ഥാപിക്കുകയും, അതിനടുത്തകൊല്ലം അവിടെ നിന്നും ക്രിസ്തീയ വേദോപദേശം എന്ന ഒരു കൃതി പ്രസിദ്ധീകരിക്കുകയും ചെയ്തുവെന്ന് ചില ചരിത്രപരാമർശങ്ങൾ കാണാനുണ്ടെങ്കിലും, ആ പുസ്തകത്തിന്റെ ഒരു പ്രതിയും കണ്ടുകിട്ടിയിട്ടില്ല. 'ഒരു സ്പാനിഷ് ബ്രദറായ ജോൺ ഗൊൺസാൽവസ് കൊച്ചിയിൽ ആദ്യമായി മലയാളം - തമിഴ് അക്ഷരങ്ങൾ ഉണ്ടാക്കി അതുപയോഗിച്ച് ഒരു വേദോപദേശം അച്ചടിച്ചു' എന്നാണ് ' തിരുവിതാംകൂറിലെ ക്രൈസ്തവസഭാചരിത്രം' (History of Christianity in Travancore) എന്ന പുസ്തകമെഴുതിയ ജി.ടി. മെക്കൻസി അഭിപ്രായപ്പെട്ടത്.
ഗൊൺസാൽവസ്സിന്റെ ഈ പുസ്തകം കണ്ടുകിട്ടുകയാണെങ്കിൽ കേരളത്തിൽ മലയാളഭാഷയിൽ അച്ചടിച്ച ആദ്യത്തെ ഗ്രന്ഥം അതാണെന്ന് ഉറപ്പിച്ചു പറയാം.
ഭാരതീയ ലിപിയിൽ അച്ചടിക്കപ്പെട്ട ആദ്യകൃതി വേദോപദേശ ഗ്രന്ഥമായ ഡോക്ട്രിനക്രിസ്റ്റ ആണ്.
1539-ൽ പോർത്തുഗീസ് ഭാഷയിൽ യുവാൻ ബാരോസ് പ്രസിദ്ധീകരിച്ച വേദപാഠത്തിന്റെ ഏതാനും ഭാഗങ്ങൾ വിശുദ്ധ ഫ്രാൻസിസ് സേവ്യർ തർജ്ജമ ചെയ്തതാണ് ഈ കൃതി.
1556 -ൽ ഗോവയിൽ ഇത് അച്ചടിച്ചു എന്നു പറയപ്പെടുന്നുണ്ടെങ്കിലും അതിന്റെ പകർപ്പോ മറ്റു തെളിവുകളോ ഇതുവരെ കണ്ടെത്തിയിട്ടില്ല.
എന്നാൽ 1578 ഒ.-ൽ കൊല്ലത്ത് തങ്കശ്ശേരിയിൽ ദിവ്യരക്ഷകന്റെ കലാലയത്തിൽ നിന്നും ഈ കൃതി പ്രസിദ്ധീകരിച്ചിട്ടുണ്ട്.
ഹാർവാർഡ് യൂണിവേഴ്സിറ്റി ലൈബ്രറിയിൽ ഇതിന്റെ പകർപ്പ് സൂക്ഷിച്ചിട്ടുണ്ട്.
കേരളത്തിൽ അച്ചടിച്ച ആദ്യത്തെ മലയാള പുസ്തകമായി അറിയപ്പെടുന്നത് കോട്ടയത്തെ സി.എം.എസ്. പ്രസ്സിൽ നിന്ന് 1824 -ൽ പ്രസിദ്ധീകരിച്ച ' ചെറുപൈതങ്ങൾക്ക ഉപകാരാർത്ഥം ഇംക്ലീശിൽനിന്ന പരിഭാഷപ്പെടുത്തിയ കഥകൾ ' എന്ന ബാലസാഹിത്യകൃതിയാണ്.
1579 -ൽ ഫ്രാൻസിലെ സോർബോൺ സർവകലാശാലയുടെ ആഭിമുഖ്യത്തിൽ മറ്റൊരു വേദപുസ്തകവും 'മലയാഴ്മപ്പേച്ചി'ൽ അച്ചടിക്കപ്പെട്ടിട്ടുള്ളതായി പരാമർശം ഉണ്ടെങ്കിലും അതിന്റെ പ്രതികളും നഷ്ടപ്രായമായിരിക്കുന്നു.
പൊതുവേ ഇത്തരത്തിലുള്ള ആദ്യകാല മുദ്രിതകൃതികൾ മലയാളമാണെന്ന് പറയപ്പെടുന്നുണ്ട്.
പക്ഷേ, അന്ന് തമിഴ് ലിപികളാണ് ഇവയ്ക്ക് ഉപയോഗിച്ചിരിക്കാൻ സാധ്യതയുള്ളത്.
കൊത്തിയോ വാർത്തോ അച്ചുകൾ നിർമ്മിക്കാൻ അന്ന് കേരളത്തിൽ സൗകര്യങ്ങൾ വളരെ കുറവായിരുന്നതിനാൽ ഇവിടെ അച്ചടി ആരംഭിച്ച് ഒരു നൂറ്റാണ്ടുകാലത്തേക്കെങ്കിലും അവ ചെന്നൈയിൽ നിന്നാണ് തയ്യാറാക്കിക്കൊണ്ടുവന്നിരുന്നതെന്ന് വിചാരിക്കാം.
ചില വിദേശപാതിരിമാരുടെ നേതൃത്വത്തിൽ ചെന്നൈയിൽ നടന്നുവന്ന ഈ അച്ചുനിർമ്മാണം ഏറിയകൂറും തമിഴ്‌ലിപികളിലും ആയിരുന്നു.
1575 -ൽ കൊച്ചി കോട്ടയിൽ പോർത്തുഗീസുകാർ സ്ഥാപിച്ച ഒരു മുദ്രണാലയമാണ് കേരളത്തിൽ ഈ പ്രസ്ഥാനത്തിന്റെ ഉദ്ഘാടനത്തിനു വഴിതെളിച്ചത്.
ചേന്ദമംഗലത്തിനടുത്ത് വൈപ്പിൻകോട്ടയിൽ പിന്നീട് സ്ഥാപിതമായ പ്രസ്സും അവരുടേതുതന്നെ ആയിരുന്നു.
എന്നാൽ കേരളത്തിൽ മൂന്നാമത് ആരംഭിച്ച അച്ചടിശാല കൊടുങ്ങല്ലൂരിനടുത്ത് അമ്പഴക്കാട്ടാണ് (17-ാം ശ.).
ഇഗ്നേഷ്യസ് എന്നു പേരായ ഒരു കേരളീയനാണ് ഇതിന്റെ സ്ഥാപകൻ.
ഇവിടെ നിന്നു പ്രകാശിതമായിട്ടുള്ള പുസ്തകങ്ങളുടെ എണ്ണത്തെ കുറിച്ചു വിശ്വാസയോഗ്യമായ വിവരങ്ങൾ ലഭ്യമല്ലെങ്കിലും കേരളക്കരയിൽ ഒരു മലയാളി സ്ഥാപിച്ച ആദ്യത്തെ മുദ്രണാലയമെന്ന ബഹുമതിക്ക് ഇത് അർഹമാണ്.
മലയാളത്തിൽ ആദ്യമായി അച്ചടിക്കപ്പെട്ട ചില ഗ്രന്ഥങ്ങൾ ഹോർത്തൂസ് മലബാറിക്കസ്
കേരളത്തിലെ പലതരം സസ്യങ്ങളെ സംബന്ധിച്ച് കൊച്ചിക്കോട്ടയിൽ ഗവർണർ ആയിരുന്ന ഡച്ചുകാരനായ ഹെൻഡ്രിക് ഏഡ്രിയൻ വാൻ റീഡിന്റെ നേതൃത്വത്തിൽ രചിച്ച് 1678 -ൽ പ്രസിദ്ധീകരിച്ച ഹോർത്തൂസ് മലബാറിക്കസ് എന്ന12 വാല്യങ്ങൾ ഉള്ള ബൃഹത് ഗ്രന്ഥത്തിലാണ് ആദ്യമായി മലയാളലിപികൾ അച്ചടിക്കപ്പെടുന്നത്.
ഇത് ലത്തീൻ ഭാഷയിൽ ഉള്ള ഗ്രന്ഥമാണ്.
മലയാളലിപിയിൽ ഉള്ള ഒരു പ്രസ്താവനയും പിന്നെ സസ്യങ്ങളുടെ ചിത്രങ്ങളിൽ എല്ലാം മലയാളലിപിൽ ഉള്ള എഴുത്തും കാണാം.
ഓരോ (ചെടിയുടെ) ചിത്രത്തിന്റെയും പേര് ലത്തീൻ ‍, മലയാളം , അറബി , ദേവനാഗരി എന്നീ നാലു ലിപികളിൽ  ഈ പുസ്തകത്തിൽ കൊടുത്തിട്ടുണ്ട്.
എന്നാൽ അച്ചുകൾ ഉപയോഗിച്ചല്ല അച്ചടിച്ചിരിക്കുന്നത്, പകരം ബ്ലോക്കുകളായി വാർത്താണു് അച്ചടിച്ചിരുന്നതു്.
അതായത് മലയാളലിപി ചിത്രമായാണ് ചേർത്തിരിക്കുന്നത് എന്ന് പറയാം.
ആൽഫബെത്തും ഗ്രാൻഡോണിക്കോ മലബാറിക്കം
ഓരോ മലയാള അക്ഷരത്തിനും പ്രത്യേക അച്ചുണ്ടാക്കി ആദ്യമായി മലയാളലിപി അച്ചടിച്ചത് ആൽഫബെത്തും ഗ്രാൻഡോണിക്കോ മലബാറിക്കം എന്ന പുസ്തകമാണ്.
ഇതും ലത്തീൻ കൃതിയാണ്.
ആദ്യത്തെ സമ്പൂർണ്ണ മലയാളം അച്ചടി പുസ്തകമായ സംക്ഷേപവേദാർത്ഥം അച്ചടിക്കുന്നതിനു തൊട്ട് മുൻപ് 1772-ൽ തന്നെ മലയാളഭാഷയെക്കുറിച്ചും മലയാളലിപിയെക്കുറിച്ചും അത്യാവശ്യം വിശദമായി വിശദീകരിച്ചു കൊണ്ട് ലത്തീൻ ഭാഷയിൽ എഴുതിയ പുസ്തകം ആണിത്.
ക്ളെമന്റ് പാതിരി അച്ചടിപ്പിച്ച Alphabetum Grandonico Malabaricum എന്ന ലത്തീൻ കൃതിക്ക് ആമുഖമെഴുതിയ ജോൺ ക്രിസ്തോഫർ അമദാത്തിയാസ് സംക്ഷേപവേദാർഥത്തിന്റെ മുദ്രണത്തിനുവേണ്ടി, മലയാളത്തിലെ 51 മൌലികാക്ഷരങ്ങൾ അച്ചടിക്കാൻ 1,128 അച്ചുകൾ നിർമ്മിക്കേണ്ടിവന്നുവെന്ന കാര്യം വെളിപ്പെടുത്തിയിട്ടുണ്ട്.
യൂറോപ്യൻ ഭാഷകളെ അപേക്ഷിച്ച് മലയാളത്തിൽ അച്ചുകൾ തയ്യാറാക്കുന്നകാര്യം എത്ര വിഷമം പിടിച്ചതാണെന്നും പാതിരി രേഖപ്പെടുത്തിയിട്ടുണ്ട്.
റോമിലെ ബഹുഭാഷാമുദ്രണാലയത്തിൽ (Polygot Press) ചതുരവടിവിലുള്ള മലയാള ലിപികളിൽ അടിച്ച ഈ കൃതിയുടെ അപൂർവം പ്രതികൾ ലഭ്യമാണ്.
സംക്ഷേപവേദാർഥം
റോമിലെ ഒരു മുദ്രണാലയത്തിൽ നിന്ന് 1772 -ൽ അച്ചടിച്ച സംക്ഷേപവേദാർഥം എന്ന കൃതിയാണ് മലയാളലിപിയിൽ അച്ചടിക്കപ്പെട്ട ആദ്യത്തെ സമ്പുർണ്ണ മലയാളപുസ്തകം.
ഇക്കാലത്തിനടുപ്പിച്ചു കേരളത്തിൽ സുവിശേഷപ്രചാരണാർഥം താമസിച്ചിരുന്ന ക്ലെമന്റ് പിയാനിയസ് എന്ന ഒരു വൈദികനാണ് ഇതിന്റെ കർത്താവ്.
സംക്ഷേപവേദാർഥം എന്നും കുമ്പേന്തി എന്നും ഉള്ള പേരുകളിൽ അറിയപ്പെടുന്ന ഈ കൃതിയുടെ പൂർണനാമം അതിൽ അച്ചടിച്ചിരിക്കുന്നത് Compendiosa Legis Explicatio Omnibus Christains Scitu Necesaria എന്നാണ്.
ചോദ്യോത്തര രൂപത്തിൽ ഗുരുശിഷ്യസംവാദമായി 270-ലധികം പുറങ്ങളിലായി അച്ചടിച്ചിരിക്കുന്ന ഈ ഗ്രന്ഥത്തിനു സമ്പൂർണമായി മലയാള ലിപികളിൽ മുദ്രിതമായ ആദ്യത്തെ പുസ്തകം എന്ന ബഹുമതി അവകാശപ്പെടാം.
ചെറുപൈതങ്ങളും ബെഞ്ചമിൻ ബെയിലിയുടെ ബൈബിൾ വിവർത്തനങ്ങളും
💥 മലയാളം വശത്താക്കിയ കാലത്ത് തന്നെ ബൈബിളിന് ഒരു നല്ല പരിഭാഷ ഉണ്ടാക്കാൻ ബെയ്‌ലി ശ്രമം ആരംഭിച്ചിരുന്നു.
ആദ്യമെല്ലാം ഇവ താളിയോലയിലും പിന്നീട് കടലാസിലും അവ പകർത്തി.
ബൈബിൾ തർജ്ജമ പൂർത്തിയായപ്പോൾ അത് അച്ചടിക്കുന്നത് പ്രശ്നമായി.
അന്നു മലയാള അച്ചടിശാലകളൊന്നും ഇവിടെ ഉണ്ടായിരുന്നില്ല.
അതിനാൽ ഇംഗ്ലണ്ടിൽ നിന്നും പ്രസ്സും മദ്രാസിൽ നിന്നും അച്ചുകളും വരുത്തി.
ഇതിന്‌ കേണൽ മൺറോ വേണ്ട സഹായങ്ങൾ ചെയ്തു കൊടുത്തു.
1821 -ൽ തന്നെ അച്ചടി ആരംഭിച്ചു.
ആദ്യം അച്ചടിച്ചത് ചില ലഘുലേഖകൾ ആണ്‌.
കിട്ടിയിട്ടുള്ളതിൽ ഏറ്റവും പഴയത് 1822 -ൽ അച്ചടിച്ച "മദ്യനിരോധിനി' എന്ന ലഘുലേഖയാണ്‌.
പിന്നീട് ബൈബിളിലെ മത്തായിയുടെ സുവിശേഷം അച്ചടിച്ചു.
1824'ൽ ചെറു പൈതങ്ങൾക്ക് ഉപകാരാർത്ഥം ഇംഗ്ലീഷിൽ നിന്നും പരിഭാഷപ്പെടുത്തിയ കഥകളും രാജാരാം‌ മോഹൻ റോയിയുടെ ഉപനിഷത്ത് വ്യാഖ്യാനവും അച്ചടിച്ചു.
എന്നാൽ മർഡ്യൂക് തോസൺ ആവശ്യപ്പെട്ട പ്രകാരം പ്രസ്സ് ഇംഗ്ലണ്ടിൽ നിന്നും ഇന്ത്യയിലേക്ക് എത്താൻ താമസിച്ചു.
അതിനാൽ ബെയ്‌ലി സ്വന്തമായി ഒരു അച്ചടിയന്ത്രം ഉണ്ടാക്കാൻ തീരുമാനിക്കുകയായിരുന്നു.
💥ഒരു കൊല്ലന്റെ സഹായത്തോടെ ആവശ്യമായ ലോഹ സാമഗ്രികൾ നിർമ്മിച്ചു.
ആശാരിയുടെ സഹായത്താൽ പ്രസ്സും പണികഴിപ്പിച്ചു.
പ്രസ്സ്‌ സൂക്ഷിക്കുന്നതിനും അച്ചടിജോലികൾക്കും ഒരു ചെറിയ ശാല പണികഴിപ്പിച്ചു.
ഇതിന്‌ അച്ചടിപ്പുര എന്നാണ്‌ വിളിച്ചിരുന്നത്‌.
ഇതായിരുന്നു കേരളത്തിലെ ആദ്യത്തെ മലയാള അച്ചുകൂടം അഥവാ അത്തരത്തിലുള്ള അച്ചുകൂടങ്ങളുടെ ഈറ്റില്ലം.
പ്രസ്സുണ്ടായിക്കഴിഞ്ഞെങ്കിലും മലയാളം അച്ചുകൾ ലഭ്യമല്ലായിരുന്നു.
ബെയ്‌ലി കൽക്കത്തയിലെ ഫൗണ്ടറിയിൽ നിന്ന് മലയാളം അച്ചുകൾക്കായി അപേക്ഷിച്ചു.
ഒരു വർഷത്തിനുശേഷം ഇവ എത്തിച്ചേർന്നെങ്കിലും ചതുരവടിവിലുള്ള അവ ബെയ്‌ലിക്ക്‌ ഇഷ്ടമായില്ല.
അസാധാരണ വലിപ്പവും ചതുരാകൃതിയും ചേർന്ന് വികൃതമായിരുന്നു അവ.
ബെയ്‌ലി ഹതാശനാകാതെ സ്വന്തമായി അച്ചുകൾ വാർത്ത്‌ ഉണ്ടാക്കാൻ ആരംഭിച്ചു.
അച്ചടിയുടെ ബാലപാഠങ്ങൾ അദ്ദേഹം പുസ്തകങ്ങളിൽ നിന്ന് വായിച്ച്‌ മനസ്സിലാക്കുകയായിരുന്നു.
അദ്ദേഹം ഒരു കന്നാന്റെയും തട്ടാന്റെയും സഹായത്തോടെ 500 അച്ചുകൾ വാർത്തെടുത്തു.
സൗന്ദര്യം കലർന്ന മലയാള അച്ചുകൾ അങ്ങനെ രൂപപ്പെട്ടു.
താമസിയാതെ അച്ചടി ആരംഭിച്ചു.
അച്ചടിയുടെ മനോഹാരിത കണ്ട്‌ അന്നതെ റസിഡന്റ്‌ ന്യൂവാൾ അദ്ദേഹത്തെ അഭിനന്ദിച്ചു.
പുതിയ ഉരുണ്ട അച്ചടിരൂപ മാതൃക സ്വീകരിക്കാൻ അദ്ദേഹം നിർദ്ദേശിക്കുകയും ചെയ്തു.
ഇന്നു നാം ഉപയോഗിക്കുന്ന ഉരുണ്ട മലയാളലിപിക്ക് രൂപം നൽകിയത് ബെയ്‌ലിയാണ്.
എഴുത്തിൽ ഭാഗികമായി ഉണ്ടായിരുന്ന ഉരുണ്ട രൂപം എല്ലാ അക്ഷരങ്ങൾക്കും കൊടുത്ത് മനോഹാരിതമാക്കി അവതരിപ്പിച്ചതിന്റെ പൂർണ്ണ ബഹുമതിയും ബെയ്‌ലിക്ക്‌ അവകാശപ്പെട്ടതാണ്‌, കൂടാതെ മലയാളത്തിൽ വെളിച്ചം വിൽക്കുന്നവർ എന്ന ഒരു പുസ്തകവും ഇദ്ദേഹം എഴുതിയിരിക്കുന്നു.
ബൈബിളിലെ പുതിയ നിയമഭാഗങ്ങൾ തർജ്ജമ ചെയ്ത് ബെയ്‌ലി 1829 -ൽ ഇവിടെ 5000 പ്രതി അച്ചടിച്ചു.
തുടർന്ന് സമ്പൂർണ്ണ ബൈബിളിന്റെ തർജ്ജമ അച്ചടിച്ച് പ്രസിദ്ധം ചെയ്തു.
ഇതിന്റെ വിവർത്തനം 1826 -ലേ തീർന്നിരുന്നു.
അന്നേ തന്നെ പഴയ നിയമത്തിന്റെ വിവർത്തനം ആരംഭിച്ചിരുന്നു.
സങ്കീർത്തനത്തിന്റെ പതിപ്പുകൾ ആദ്യം അച്ചടിച്ച് വിതരണം ചെയ്യപ്പെട്ടു.
പിന്നീട്, മോശയുടെ പുസ്തകങ്ങൾ എന്നറിയപ്പെടുന്ന ഉല്പത്തി, പുറപ്പാട്, ലേവ്യ, സംഖ്യ, ആവർത്തനം എന്നീ പുസ്തകങ്ങളും പുറത്തിറക്കി.
1838 ഓടുകൂടി പഴയ നിയമം മുഴുവനായും വിവർത്തനം ചെയ്ത് പുനഃപരിശോധന നടത്തി.
1841 -ല് ബൈബിൾ മുഴുവനായും അച്ചടിച്ചു പ്രസിദ്ധീകരിച്ചു.
പ്രസ്സിന്റെ വളർച്ച വളരെ പെട്ടെന്നായിരുന്നു.
1830 ൽ ബെയ്‌ലി ഉണ്ടാക്കിയ പ്രസ്സുൾപ്പടെ നാലു പ്രസ്സുകൾ പ്രവർത്തന സജ്ജമായി.
സ്വാതിതിരുനാളിന്റെ താല്പര്യപ്രകാരം 1836-ൽ സർക്കാർ പ്രസ്സ് തിരുവനന്തപുരത്ത് സ്ഥാപിക്കപ്പെടുന്നതുവരെ സർക്കാരിന്റെ അച്ചടി മുഴുവനും സി. എം. എസ്. പ്രസ്സിലാണ്‌ നടന്നിരുന്നത്.
1834 വരെ പതിനഞ്ചു മലയാളം പുസ്തകങ്ങൾ അവിടെ അച്ചടിച്ചു.
അവയ്ക്ക് മൊത്തം 40500 പ്രതികൾ ഉണ്ടായിരുന്നു.
ബെയ്‍ലി ആ വർഷം ഇംഗ്ലണ്ടിൽ നിന്ന് രണ്ട് കൂട്ടം അച്ചുകൾ കൊണ്ടു വരികയുണ്ടായി.
ബെയ്‍ലിയുടെ മകൻ ഇംഗ്ലണ്ടിൽ നിന്ന് അച്ചടി സംബന്ധമായ പരിശീലനം പൂർത്തിയാക്കി കേരളത്തിൽ വന്ന് പ്രസ്സിന്റെ മേൽനോട്ടം വഹിക്കുകയും നിരവധി പേർക്ക് അച്ചടിയിലും ബൈൻ‍ഡിങ്ങിലും പരിശീലനം നൽകുകയും ചെയ്തു.
ബെയ്‍ലിയുടെ മുദ്രണാലയത്തിന് കേരളത്തിലെങ്ങും പ്രചാരം ലഭിച്ചു.
മലയാളം അച്ചടിയുമായി ബന്ധപ്പെട്ട മുദ്രണാലയങ്ങൾ സി.എം.എസ്. പ്രസ്
ക്രൈസ്തവ പാതിരിമാരുടെ നേതൃത്വത്തിൽ മുദ്രണവിദ്യയിലൂടെയുള്ള വിജ്ഞാനവിതരണ സംരംഭങ്ങൾ നേരത്തെ തുടങ്ങിയെങ്കിലും കേരളത്തിൽ അച്ചടി സാർവജനീനമായ പ്രയോജനത്തിനുളള ഒരു മാധ്യമമാകുന്നത് തിരുവിതാംകൂറിലും കൊച്ചിയിലും ദിവാനും റസിഡന്റുമായി സേവനം അനുഷ്ഠിച്ച കേണൽ മൺറോയുടെ കാലത്താണ് (1810-19).
ഇദ്ദേഹത്തിന്റെ നിർദ്ദേശം അനുസരിച്ചാണ് കോട്ടയത്ത് ചർച്ച് മിഷൻ സൊസൈറ്റി (സി.എം.എസ്.) ഒരു പ്രസ് സ്ഥാപിക്കുവാൻ തീരുമാനിച്ചത്.
ബെഞ്ചമിൻ ബെയിലിയുടെ നേതൃത്വത്തിൽ 1821 -ൽ സി.എം.എസ്. പ്രസ് സ്ഥാപിതമായി.
അവിടെ സ്ഥാപിച്ച ആദ്യത്തെ പ്രസ്, എൻസൈക്ളോപീഡിയ ബ്രിട്ടാനിക്ക നോക്കി ബെയിലി ധ്വര സംവിധാനം ചെയ്തതാണ്.
ഇതിൽ മുദ്രണം ചെയ്യപ്പെട്ട കൃതികൾ ക്രമേണ പ്രചരിച്ചു തുടങ്ങി.
ഈ പ്രസ്സിന്റെ പ്രാരംഭകാലപ്രവർത്തനങ്ങളുടെ സകല ചുമതലകളും വഹിച്ചിരുന്ന റവ.
ബെയിലി തന്നെ.
ബൈബിൾ തുടങ്ങിയ ക്രൈസ്തവഗ്രന്ഥങ്ങൾ വിവർത്തനം ചെയ്തും ശബ്ദകോശങ്ങൾ നിർമിച്ചും ഇതിന്റെ പ്രവർത്തനങ്ങളെ വിപുലീകരിച്ചു.
യഥാർഥത്തിൽ അച്ചടി ഒരു വ്യവസായമെന്ന നിലയിൽ കേരളത്തിലാരംഭിക്കാൻ തുടക്കമിട്ടത് കോട്ടയത്തെ സി.എം.എസ്. പ്രസ് ആണെന്നു പറയാം.
അച്ചുകൾ നിർമ്മിക്കാനും സംവിധാനം ചെയ്യാനും റവ.
ബെയിലി ഒരു മരപ്പണിക്കാരനെയും രണ്ടു കൊല്ലൻമാരെയും തന്നോടൊത്ത് പ്രസ്സിൽ താമസിപ്പിച്ചിരുന്നു.
അതുവരെയുണ്ടായിരുന്ന ചതുരവടിവ് ഉപേക്ഷിച്ചിട്ട് വട്ടത്തിൽ മലയാളലിപികൾക്ക് അച്ചു തയ്യാറാക്കാൻ തുടങ്ങിയതും ഈ പ്രസ്സിന്റെ ആവിർഭാവത്തോടുകൂടിയാണ്.
സംക്ഷേപവേദാർഥം മുദ്രണം ചെയ്യാൻ ഉപയോഗിച്ച ചതുരവടിവിലുള്ള അച്ചുകളുടെ എണ്ണം 1,128 ആണെന്നു പ്രസ്താവിച്ചുവല്ലോ.
മുംബൈയിലെ കൊറിയർ പ്രസ്സിലും ഇത്തരം ചതുരവടിവിലുള്ള അച്ചുകളാണ് ഉപയോഗിച്ചിരുന്നത്.
അച്ചുകളുടെ എണ്ണം അഞ്ഞൂറിൽപരമായി കുറച്ചത് ബെയിലി ആണ്.
ചതുരവടിവിൽ വള്ളികൾ ( ി, ീ) വ്യഞ്ജനാക്ഷരങ്ങളോടു ചേർത്ത് മുകളിലായി കൊടുത്തിരുന്നു.